Lygaraistis

Lygaraistis – didelė raistinė aukštapelkė Lietuvoje, Širvintų rajone, 3,5 km į šiaurę nuo Čiobiškio, Mantinionių miške, Širvintos ir Musės upių vandenskyroje. Apima 4,61 km² plotą.

Vidaus sausmės užima 0,24 km². Durpės daugiausia kimininės, jų dangos storis vidutiniškai 1,9 m (didžiausias – 10 m). Durpių ištekliai – 5,5 mln. m³. Vidutinis drėgnumas 91 %, peleningumas 2,2 %. Pelkės dugną dengia smėlis, priemolis, priesmėlis.

1974 m. dalis Lygaraisčio paskelbta botaniniu draustiniu-spanguolynu. Dabar įkurtas Lygiaraisčio telmologinis draustinis (plotas – 4,16 km²).

 Šaltiniai 

Kategorija:Lietuvos telmologiniai draustiniai
Kategorija:Širvintų rajono saugomos teritorijos
Kategorija:Lietuvos pelkės